En 20-årig motorcyklist blev dræbt, da han lørdag eftermiddag kørte ind i en frontlæsser nær Fjerritslev nord for Limfjorden. Den unge mand kom kørende på Bygholm Vejlervej, da en traktor med frontlæsseren bagefter drejede ud fra en sidevej, og den 20-årige kørte direkte ind i siden på frontlæsseren, oplyser Nordjyllands Politi i Aalborg. Han var dræbt på stedet. Traktorføreren kom ikke noget fysisk til, men var så stærkt påvirket af ulykken, at han blev bragt på sygehuset og behandlet for chok. /ritzau/

Referat:
En 20-årig mand på motorcykel blev dræbt på stedet, da han kolliderede med en frontlæsser.